CELEX: 32003D0582
Language: hr
Date: 2003-07-21 00:00:00
Title: Odluka Vijeća 2003/582/ZVSP od 21. srpnja 2003. o zaključenju Sporazuma između Europske unije i Ruske Federacije o sudjelovanju te države u Policijskoj misiji Europske unije (EUPM) u Bosni i Hercegovini

18/Sv. 002
            
            
               HR
            
            
               Službeni list Europske unije
            
            
               83
            
         32003D0582
   
               L 197/37
            
            
               SLUŽBENI LIST EUROPSKE UNIJE
            
            
               21.07.2003.
            
         
      ODLUKA VIJEĆA 2003/582/ZVSP
   od 21. srpnja 2003.
   o zaključenju Sporazuma između Europske unije i Ruske Federacije o sudjelovanju te države u Policijskoj misiji Europske unije (EUPM) u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir Preporuku Predsjedništva,
   budući da:
   
               (1)
            
            
               Vijeće je donijelo Zajedničku akciju 2002/210/ZVSP od 11. ožujka 2002. o Policijskoj misiji Europske unije (1) i Zajedničke akcije 2003/141/ZVSP od 27. veljače 2003. (2) i 2003/188/ZVSP od 17. ožujka 2003. (3) o izmjeni Zajedničke akcije 2002/210/ZVSP o Policijskoj misiji Europske unije.
            
         
               (2)
            
            
               Članak 8. stavak 3. Zajedničke akcije 2002/210/ZVSP predviđa da detaljni aranžmani u vezi sudjelovanja trećih država u EUPM-u podliježu sporazumima sukladno članku 24. Ugovora o Europskoj uniji.
            
         
               (3)
            
            
               Slijedom Odluke Vijeća od 14. listopada 2002. kojom se Predsjedništvo ovlašćuje za otvaranje pregovora, Predsjedništvo je dogovorilo sporazum s Ruskom Federacijom o njezinom sudjelovanju u EUPM-u.
            
         
               (4)
            
            
               Europska unija i Ruska Federacija dogovorile su da tekst sporazuma treba priložiti razmjeni pisama, a taj sporazum privremeno primijeniti od potpisivanja, u očekivanju njegova stupanja na snagu.
            
         
               (5)
            
            
               Ovu bi razmjenu pisama trebalo potpisati, a sporazum odobriti u ime Europske unije,
            
         ODLUČILO JE:
   Članak 1.
   Ovime se u ime Europske unije odobravaju razmjena pisama i njima priložen Sporazum između Europske unije i Ruske Federacije o sudjelovanju te države u Policijskoj misiji Europske unije (EUPM) u Bosni i Hercegovini.
   Tekst razmjene pisama i Sporazum priloženi su ovoj Odluci.
   Članak 2.
   1.   Predsjednik Vijeća ovime je ovlašten imenovati osobu(-e) ovlaštenu(-e) za potpisivanje razmjene pisama kako bi obvezala(-e) Europsku uniju.
   2.   Predsjednik Vijeća ovime je ovlašten poslati obavijest na koju upućuje razmjena pisama.
   Članak 3.
   Ova se Odluka objavljuje u Službenom listu Europske unije.
   Članak 4.
   Ova Odluka stupa na snagu na dan objave.
   
      Sastavljeno u Bruxellesu 21. srpnja 2003.
      
         
            Za Vijeće
         
         
            Predsjednik
         
         F. FRATTINI
         
      
   
   
      (1)  SL L 70, 13.3.2002., str. 1.
   
      (2)  SL L 53, 28.2.2003., str. 63.
   
      (3)  SL L 73, 19.3.2003., str. 9.